VILNIAUS MIESTO SAVIVALDYBĖS ADMINISTRACIJOS

PRIVATIZAVIMO FONDO
2010 METŲ TRIJŲ KETVIRČIŲ FINANSINIŲ ATASKAITŲ AIŠKINAMASIS RAŠTAS
I. BENDROJI DALIS
Vilniaus miesto savivaldybės privatizavimo fondas (toliau – fondas) yra juridinio asmens teisių neturintis išteklių fondas, įsteigtas vadovaujantis Lietuvos Respublikos valstybės ir savivaldybių turto privatizavimo įstatymu. Nėra atskiras viešas subjektas. Privatizavimo fondo apskaitą tvarko Vilniaus miesto savivaldybės administracijos Finansų valdymo ir apskaitos departamento Apskaitos skyrius, buveinė Konstitucijos pr 3 LT-09601 Vilnius, įmonės kodas - 188710061. Atidaryta atskira sąskaita privatizavimo fondo lėšų kaupimui ir jų naudojimui. 
Vilniaus miesto savivaldybės taryba 1998-06-17 sprendimu Nr.205 ,,Dėl Privatizavimo fondo lėšų naudojimo ir apskaitos tvarkos patvirtinimo ’’ ir 2007 m. balandžio 4 d. sprendimu Nr. 1-1599 ,,Dėl tarybos 1998-06-17 sprendimo Nr. 205 ,,Dėl Privatizavimo fondo naudojimo ir apskaitos tvarkos patvirtinimo“ pakeitimo” patvirtino Vilniaus miesto savivaldybės privatizavimo fondo lėšų naudojimo taisykles. 
Privatizavimo fondas kontroliuojamų arba asocijuotų subjektų bei filialų neturi.

II. APSKAITOS POLITIKA

2010 m. 3-jų ketvirčių finansinė atskaitomybė parengta vadovaujantis Viešojo sektoriaus apskaitos ir finansinės atskaitomybės standartų nuostatomis.
Duomenys, pateikti finansinių ataskaitų rinkinyje, suformuoti vadovaujantis veiklos tęstinumo, kaupimo, piniginio mato principais. 

III. AIŠKINAMOJO RAŠTO PASTABOS

1. FINANSINĖS BŪKLĖS ATASKAITA

1.1. Fondo turtą 2010-09-30 sudarė:

1.1.1   5523979 Lt sukauptos gautinos sumos užregistruotos pagal pateiktą buhalterinę pažymą, 
1.1.2.  1475091 Lt lėšų likutis fondo sąskaitoje,

1.2. Fondo trumpalaikiai įsipareigojimai 23005166 Lt,
1.2.1.    16006096 Lt sukauptas deficitas, iš jo: 

1.2.1.1. 16355326 Lt einamųjų metų deficitas,

1.2.1.2.     349230 Lt ankstesnių metų perviršis.
                      1.3. Akcijos bei  ilgalaikis materialusis turtas, įrašytas į privatizuojamų objektų sąrašą apskaitomas Vilniaus miesto savivaldybės administracijos Finansų departamento Apskaitos skyriuje. 
2. VEIKLOS REZULTATŲ ATASKAITA

2.1. Pagrindinės veiklos pajamas 2010 m. 3-jų ketvirčių sudarė: 
2.1.1.    23059322 Lt pagrindinės veiklos kitos pajamos:

2.1.1.1.   3424384 Lt pajamos iš privatizuojamų objektų pardavimą,
2.1.1.2. 14119769  Lt pajamos pardavus įmonių akcijas,
2.1.1.3.   5510302 Lt pervestinų  pagrindinės veiklos kitų pajamų, buhalterinė pažyma,
2.1.1.4.         4867 Lt apskaičiuoti delspinigiai.

                      2.2. Vadovaujantis 2010 m. sausio 27 d. Vilniaus miesto savivaldybės tarybos                           sprendimu Nr.1-1364   bei 2010 m. birželio 9 d. sprendimu Nr. 1-1579 patvirtinta Privatizavimo fondo 2010 metų  sąmata buvo finansuoti asignavimo valdytojų vykdomi projektai . 

Pagrindinės veiklos sąnaudas sudarė 16504063 Lt finansavimas, iš jų:
 - 07 programa ,,Informacinės visuomenės plėtra“ projektams – 1006167 Lt,

 - 15 programa ,,Miesto infrastruktūros objektų plėtra“ projektams, numatytiems Savivaldybės investicijų programoje  – 5318727 Lt,
 - 16 programa ,,Savivaldybės veiklos pagrindinių funkcijų vykdymo strategijos formavimas ir įgyvendinimas“ – 1108458 Lt, 

 - 05 programa ,,Būsto plėtra“ projektams – 694099 Lt, 
 - 06 programa ,, Kūno kultūros ir sporto plėtojimas“  projektams -30000 Lt,

 - 10 programa ,,Senamiesčio atgaivinimas“ projektams – 189229 Lt,

 - 14 programa ,,Miesto infrastruktūros objektų priežiūra ir modernizavimas“ projektams 5379000 Lt,

 - 09  programa ,,Kultūros veiklos plėtra ir jos vaidmens bendruomenės stiprinimas“ projektams -110000 Lt,

 - 03  programa ,,Sveikatos apsauga“ projektams – 1402573 Lt,
 - 01  programa ,,Vaikų , jaunimo ir suaugusiųjų ugdymas“ projektams – 1265810 Lt
                      2.3. Pagal pateiktą Apskaitos skyriaus buhalterinę pažymą, dėl finansavimo sumų, apie viešojo sektoriaus subjektų sukauptas finansavimo pajamas, Privatizavimo fondo apskaitoje užregistruota 23059322 Lt privatizavimo fondo finansavimo sąnaudų.
2.4. 2208 Lt. kitos veiklos rezultatas - iš Litimpeks banko gautos įšaldytos lėšos.
2.5. 92372 Lt Finansinės ir investicinės veiklos rezultatas:

Fondo finansinės ir investicinės veiklos pajamas sudarė gautos palūkanos už laikomas pinigines lėšas specialioje sąskaitoje, palūkanos už privatizuojamus objektus.
                      2.6. Ataskaitinio laikotarpio 2010-09-30 deficitas sudaro 16355326 Lt.

